(પ્રતિનિધિ) અમદાવાદ : એક તરફ તહેવારોનો માહોલ જામ્યો છે અને જન્માષ્ટમીનો તહેવાર નજીકમાં જ છે ત્યારે શહેરભરના જુગારીઓ પણ સક્રીય થઈ ગયા છે અને ફલેટ તથા ગોડાઉન ઉપરાંત અન્ય સ્થળોએ છુપી રીતે જુગારના અડ્ડા પર જુગાર રમવાનું ચાલુ છે પરંતુ શહેર પોલીસ પણ આવા તત્ત્વો ઉપર નજર રાખી રહી છે આ પરિસ્થિતિમાં પોલીસે વિવિધ સ્થળોએ દરોડા પાડીને ગઈકાલે પ૦થી વધુ જુગારીઓને લાખો રૂપિયાના મુદ્દામાલ સાથે ઝડપી લીધા છે સૌથી મોટું જુગારધામ આનંદનગર પોલીસે ઝડપી પાડયુ છે જયાંથી ૧૬ લાખથી વધુની મત્તા પકડાઈ છે.